Uturn.gr - Kαταδίκες αυτοδιοικητικών στελεχών για θανατηφόρα τροχαία
Σημαντική εξέλιξη αποτελεί η πρωτόδικη απόφαση του Τριμελούς Πλημμελιοδικείο Αθηνών, που εκδικάζοντας την υπόθεση του θανάτου από τροχαίο του 22χρονου Αντώνη Κυριακόπουλου από πρόσκρουση του αυτοκινήτου του σε παράνομη διαφημιστική πινακίδα στη Λ. Ποσειδώνος στις 12/10 2008, καταδίκασε αυτοδιοικητικούς παράγοντες για παραλείψεις τους.
Οι ποινές, όπως μας ενημερώνει ο Πανελλαδικός Σύλλογος SOS “Τροχαία Εγκλήματα”, ήταν σε βάρος των:
– Χαρ. Μανιάτη, τότε Γενικού Γραμματέα της Περιφέρεια Αττικής) σε φυλάκιση 2 ετών και 5 μηνών.
–Ανδρέα Ευθυμίου, σήμερα Δημάρχου Μοσχάτου – Ταύρου και τότε αντιδημάρχου Μοσχάτου σε φυλάκιση 2 ετών και 5 μηνών.
–Γ. Λιάπη, υπεύθυνου της διαφημιστικής εταιρείας Master Outdoor, σε φυλάκιση 3 ετών και 5 μηνών.
Όπως αναφέρει ο σύλλογος: “Οι παραπάνω κρίθηκαν ένοχοι γιατι με τις πράξεις ή τις παραλείψεις τους οδήγησαν στο θάνατο του Αντώνη.
Εστω και σε αργη κίνηση, σε μια βασανιστικη διαδικασια για τις οικογενειες των θυματων (με συστηματικές προσπάθειες να οδηγηθουν οι υποθέσεις στην παραγραφή) που για να τελεσιδικησει θα ξεπερασει την δεκαετία, η ευθύνη ξεκίνησε να προσωποποιείται και οι ευθυνες δεν μεταφέρονται στο απρόσωπο κράτος. Την ίδια διαδρομή κατά την γνωμη μας θα πρέπει να ακολουθήσουν και οι οποιεσδήποτε αποζημιώσεις τυχον καταλογιστούν. Για τις ευθύνες προσώπων υπόλογα να είναι και να πληρώνουν τα πρόσωπα”.
Ακολούθως ο σύλλογος καταφέρεται εναντίον του Δημάρχου Αθηναίων Γ. Καμίνη, για την ανάρτηση γιγαντοαφισών υπαίθριας διαφήμισης, που όπως σημειώνει ευθύνονται για την απόσπαση της προσοχής των οδηγών και ευθύνονται για τροχαία ατυχύματα. Όπως αναφέρει χαρακτηριστικά: “Να μιλησουμε για εφαρμογή των νόμων φυσικά είναι κατι περιττό. Ο Δήμος έχει όχι απλά το δικαίωμα αλλά την υποχρέωση όχι μόνο να κατεβάσει αμέσως τις διαφημίσεις αλλά και να ασκήσει δίωξη εναντίον της διαφημιστικής εταιρίας και των διαφημιζομένων”.
Φωτο: αρχείο ΑΠΕ ΜΠΕ/Γιώτα Κορμπάκη
troxaio-864x400_c.jpg (93,2 KB, 837 εμφανίσεις)